TULENOOLED
Naatsaret oli Jeesuse vanemate kodulinn.
Nad naasesid sinna Egiptusest, kui Jeesus oli paariaastane.
Naatsaret asub Põhja-Iisraelis.
Praeguses araablaste linnas on umbes 70 000 elanikku.
Neist 1/3 on kristlased ja 2/3 moslemid.
Mõne kilomeetri kaugusel on üla-Naatsaret, kus elavad juudid.
Jeesuse-aegne ala-Naatsaret on ümbritsetud mägedega.
Tol ajal pakkusid mäed varju varastele, kelle poolest oli Naatsaret kurikuulus.
Filippus rääkis Naatanaelile, et leidis prohvetite poolt tõotatud Messia,
kes on pärit Naatsaretist.
Tema küsis küüniliselt, kas sealt saab üldse midagi head tulla.
Jumalal on komme valida just see, mida inimesed ei väärtusta.
Filippus vastas sellele küsimusele: "Tule, siis näed."
Keset Naatsareti linna on Maarja Ilmutuse Kirik.
See on Lähis-Ida suurim kristlik kirikuhoone.
Ehitatud kohta, kus arvatakse olevat olnud Jeesuse ema kodu.
Seal ingel rääkis Maarjale Jeesuse sünnist.
Praegune kirik on viies sellele kohale ehitatud kirik.
Esimene kirik ehitati paar sada aastat peale Jeesust.
Jeesuse kodulinnas on nüüd palju Põhja-Iisraeli King's Kids rühmi.
Nad näitasid linna Tulenooltele. Kõik koos esinesid Naatsaretis.
Laul räägib, et ma tahan kuuluda Jeesusele ja kummardada Teda.
Ja tahan järgida Jeesust kogu oma eluaja.
Sest Ta on tõeline Kuningas ja parim sõber.
Kuidas tundus tantsida ja laulda Jeesusest Tema enda kodulinnas?
Kui alustasime, kõik olid väsinud ja mõnel oli tugev peavalu.
Mul oli füüsiline väsimus, kuna öösel palju ei maganud.
Tuli mõte, et mis sellest, küll välja tuleb.
Alguses tundus kõik võimatu.
Palvetasime palju enne esinemist. Algul palvetasime oma rühmaga.
Siis palvetasime koos Iisraeli King's Kids rühmaga.
Palvetades saime rahu ja tõesti hea tunde.
Kõik muu ununes ja tuli meelde, et saame jälle rääkida Jeesusest.
Väga hea tunne tuli.
Tundsime konkreetselt, kuidas palve kannab meid.
Kui hakkasime esinema, saime rõõmu tantsimisest.
Paljud ütlesid, et meie rühm naeratas rohkem kui varem.
Minu arvates me vaid naeratasime tantsides.
Oli tore, et paljud lapsed vaatasid meie esinemist.
Jutlused läksid ka hästi. Evangeeliumi sõnum tuli hästi esile.
Oli ka uusi inimesi, kes julgesid inglise keeles rääkida.
Paljud Tulenooled said ööbida Naatsaretis King's Kids'ide kodudes,
tutvudes araabia kristlaste kodudega.
Jeesus ühendab keeled ja kultuurid.
Milline tunned sealt jäi?
Araabia noored olid väljapoole suunatud ja suhtlejad.
Nende juures oli väga tore ööbida. Olid külalislahked ja sõbralikud.
Jeesuse aega on näha Naatsaretis.
Tulenooled käisid vaatamas täiesti Jeesuse-aegset küla.
Siit, ehitamata alalt, leiti 10 aastat tagasi
Jeesuse-aegne kaljusse lõhutud veinivagu.
Tol ajal on olnud seal veiniaed.
Giidiks said Tulenooled Naatsaretis elava soomlase.
Siin on kaljusse puuritud auk, seal kõrgemal on veini pressimismasin.
Mõelge, seda on kasutatud 2000 aastat!
Viinamarjad toodi siia ja neid purustati paljaste jalgadega.
Oli libe ja neil olid köied, millest nad kinni hoidsid.
Kõik mahl valgus siia vakku ja siit viidi ämbritega teise kohta.
Sellest tehti veini või joodi mahlana.
Tähendamissõndes Jeesus kasutas kõigile tuntud asju.
Sellest maastikust võttis Jeesus näiteks külvaja tähendamissõna teema.
Ta ütles: "Vaata, külvaja läks välja külvama.
Ja külvamisel pudenes osa seemet tee äärde ning linnud tulid ja nokkisid selle.
Aga osa kukkus kivisele maale, kus sel polnud palju mulda,
ja see tärkas kohe, sest sel polnud sügavat mulda.
Ent päikese tõustes see närtsis ja kuivas ära, sest sel polnud juurt.
Osa seemet kukkus ohakate sekka
ning ohakad sirgusid ja lämmatasid selle. Aga osa kukkus heasse mulda
ning kandis vilja, mõni 100, mõni 60, mõni 30 seemet." Mt 13:3-8
Naatsareti sünagoog oli Jeesusele tuttav koht.
Seal Ta rääkis, et on Jesaja ettekuulutuse täitja.
Külla on ehitatud koopia sellest ehitisest.
Tere tulemast Jeesuse-aegsesse sünagoogi.
See on ehitatud Jeruusalemma sünagoogide varemete järgi.
Kõik on nii, nagu siis oli.
Istekohad ja aknad, mis on väljast väiksed ja seestpoolt suuremad.
Keegi ei saa väljast sisse vaadata, aga akende kaudu tuleb sisse
rohkem valgust ja värsket õhku.
Uks on Jeruusalemma suunas.
Lugeja seisis siin ja inimesed tema ümber.
Jeesus luges neile ette Pühakirja koha.
Inimesed olid hämmingus: Kas Ta võib tõesti olla Messias?
Inimesed tundsid Jeesust.
Jeesus ei tulnud äkitselt, et öelda: Mina olen Messia!
Jeesus elas Jeruusalemmas ja oli tuttav neile inimestele.
Omavahel hakkasid nad mõtlema, et tema on ju puusepp Joosepi poeg.
Kuidas ta võib olla see, kelle ta ütles end olevat?
Oliivi- ehk õlipuu on ikka veel väga tähtis Iisraelis.
Piiblis on tähistab see iisraeli rahvast.
Vanasti oli see tähtsaim õliallikas.
Oliive purustati kividega, mitte varvastega nagu viinamarju.
See veskikivi seoti eesli külge ja eesel hakkas ringi kõndima.
Oliivid olid siin sees ja kivi purustas need.
Algul tekib mudataoline mass, mis on rasvane ja tumepruun.
See mass korjatakse korvidesse ja viiakse mujale pressimiseks.
Ehk siis siia piirkonda.
Kasutati neid raskusi, et korvid kokku pigistada
ja õli välja saada. Õli valgus siia alla anumasse.
Esimene õli, mis välja tuli, oli neitsioliiviõli.
Seda kasutati kuningate määrimiseks ja templitoimetustel.
Siis lisati raskust ja neid samasid korve pigistati veel kokku.
Sealt saadud õli kasutati toiduvalmistamisel.
Peale seda lisati veel raskust ja pigistati viimane õli välja.
Seda kasutati lambiõli ja seebi tegemisel.
Jeesuse ajalgi osati teha värvilisi riideid.
Lõngu värviti looduslike ainetega.
Need kaks värvi, purpurpunane ja sinine, millest on ka Piiblis kirjutatud,
need olid kallimad ja haruldasemad, mida kasutasid rikkad ja preestrid.
Värvi saadi Tibeeria järve karpidest
ning sellega värviti lõngu siniseks ja purpurpunaseks.
Muidugi lõnga pidi ise ketrama.
See näib kerge, kui meie kuduja seda teeb.
Aga tegelikult see nii kerge ei ole.
Hoia alt kinni ja keeruta. Sõrmed peavad liikuma kergelt.
Kõik tööriistad tegi puusepp. Ka kuduja tööriistad.
See oli tol ajal väga tähtis töö. Seda kivi kasutati liivapaberina.
Puusepa poeg, Jeesus Naatsaretlane on teinud linna kuulsaks maailmale.
Nüüd näeme Tema lugu naatsaretlaste ja naabruskonna noorte esituses.
Lugu algab taevatähtede paigaldamisega.
Lähis-Ida araablastest on suurem osa moslemid.
Põhja-Iisraelis on tuhandete aastate vanune mošee.
See on eriline mošee. Siin hoitakse Muhamedi kolme habemekarva.
Kord aastas need tuuakse välja ja sel ööl palveid võetakse kuulda.
Muhamedi habeme nimel vannutakse siiamaani paljusid asju.
Kuigi islam hoiab inimesi oma haardes, Jeesus vabastab ka moslemeid.
Lähis-Idas kristlastest moslemid ei saa avameelselt usku tunnistada.
Islamist loobujaid ähvardab surmanuhtlus.
See on ühe Palestiinas kristlaseks saanud mehe lugu.
Esiteks, ma olen moslemi taustaga.
Kord, kui moslemite viimane palve oli lõppenud,
tulin tagasi koju ja öösel nägin und.
Keegi valge inimene ütles: "Sa peaksid otsima mind."
Moslemite tava järgi, pidin minema juhi juurde.
Läksin ja rääkisin unest mošee juhile,
kes ütles: "Ära usus seda, see on vale."
Ta ütles ka, et see on Isa, Maarja poeg.
Moslemid kutsuvad Jeesust nimega Isa.
Teine kordki nägin sama und ja unes see inimene ütles:
"Mina olen Kristus, keda sina pead otsima."
Algul läks ta ühte kirikusse, aga seal oli liiga palju inimesi.
Ta ei tahtnud rääkida preestriga, vaid läks hoopis koju.
Aga uuesti kuulsin unes: "Mina olen Kristus, keda sina pead otsima."
Otsustasin, et nendele unenägudele peab tulema lõpp.
Rääkisin naisele, et pean leidma uskliku pastori,
kes selgitaks mis see tähendab ja aitaks mind.
Alguses küsisin tänaval inimestelt,
kas nad tunnevad usklikku pastorit, kes võiks aidata selles asjas.
Üks naine kutsus järgnema ja näitas maja.
Seal mees küsis unenäo kohta ja rääkisin talle.
Kui lõpetasin, hakkas mees kartma ja ütles, et siin on reegel:
moslemeid ei tohi aidata usku pöörduma.
Aga ta ütles, et tal on vend, kes võib aidata, kuna ta ei ole pastor.
See teine mees ütleski: "Halleluuja, ülistus Issandale!"
Küsisin: "Kas teed nalja?"
Ta mõistis mu olukorda ja rõõmustas selle üle.
Ütlesin, et kui kardad rääkida kristlusest,
võin minna Iisraeli Tel Avivi, Naatsareti või mõnda teise linna,
paluma inimestelt abi.
Ta ütles: "Ei ole vaja. Saan sinust väga hästi aru."
See mees andis talle Piibli, mida ta hakkas lugema.
Teda häirinud unenäod lõppesid.
Sel viisil õppisin tundma Messiat.
Jeesusel on igale inimesele erinev tee usule tulekuks.
Õppisin kolm kuud selle mehe juhtimisel.
Kuna olin moslem, siis mõndade asjade uskumine oli raske.
Näiteks, et Jeesus on Jumala poeg. Mõtlesin, et on kolm Jumalat.
Islami-usulisena ei teadnud, kuhu olen minemas, aga nüüd tean.
Aga see on olnud väga raske. Olen olnud kristlane umbes 7 aastat.
Probleeme on olnud palju pere, sugulaste ja naabritega.
Siin peab usklik hoidma usku südames.
Uskumine ei ole siin kerge.
Peab uskuma, et Jumal hoolitseb meie eest, kuna Jeesus ütles:
"Juuksekarvagi ei kuku su peast ilma, et Ma seda teaks."
Tõlge: Jane Soosaar
Milline on Jeesuse teine kodulinn Kapernaum tänapäeval?
Kuidas Jumala kuningriiki kuulutatakse Galileas.
Järgmises osas tutvume Galileaga.